CELEX: 31990R1219
Language: el
Date: 1990-05-08 00:00:00
Title: Κανονισμός (ΕΟΚ) αριθ. 1219/90 της Επιτροπής της 8ης Μαΐου 1990 περί παύσεως της αλιείας γάδου και καλλαρία από πλοία με σημαία του Ηνωμένου Βασιλείου

Avis juridique important

|

31990R1219

Κανονισμός (ΕΟΚ) αριθ. 1219/90 της Επιτροπής της 8ης Μαΐου 1990 περί παύσεως της αλιείας γάδου και καλλαρία από πλοία με σημαία του Ηνωμένου Βασιλείου  

Επίσημη Εφημερίδα αριθ. L 120 της 11/05/1990 σ. 0030 - 0030

***** ΚΑΝΟΝΙΣΜΟΣ (ΕΟΚ) αριθ. 1219/90 ΤΗΣ ΕΠΙΤΡΟΠΗΣ  της 8ης Μαΐου 1990  περί παύσεως της αλιείας γάδου και καλλαρία από πλοία με σημαία του Ηνωμένου Βασιλείου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 4049/89 του Συμβουλίου της 19ης Δεκεμβρίου 1989 για την κατανομή μεταξύ των κρατών μελών ορισμένων ποσοστώσεων αλιείας για το 1990, για τα σκάφη που αλιεύουν στην οικονομική ζώνη της Νορβηγίας και στην αλιευτική ζώνη που κείται γύρω από το Jan Mayen (3), προβλέπει ποσοστώσεις για το γάδο και τον καλλαρία για το 1990·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων για το γάδο και τον καλλαρία στα ύδατα των διαιρέσεων CIEM I και ΙΙ (νορβηγικά ύδατα βορείως των 62ο Ν) από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο, έφθασαν τις ποσοστώσεις που είχαν διατεθεί για το 1990·  ότι το Ηνωμένο Βασίλειο απαγόρευσε την αλιεία γι'αυτό το απόθεμα από τις 27 Απριλίου 1990· ότι πρέπει, κατά συνέπεια, η ημερομηνία αυτή να κρατηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων του γάδου και του καλλαρία στα ύδατα των διαιρέσεων CIEM I και ΙΙ (νορβηγικά ύδατα βορείως 62ο Ν), από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο, εκτιμάται ότι έχει εξαντλήσει τις ποσοστώσεις που είχαν διατεθεί στην Ισπανία για το 1990.  Απαγορεύεται η αλιεία γάδου και καλλαρία στα ύδατα των διαιρέσεων CIEM I και ΙΙ (νορβηγικά ύδατα βορείως 62ο Ν), καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση γάδου και καλλαρία που έχει αλιευθεί στις διαιρέσεις αυτές, από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 27 Απριλίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Μαΐου 1990.  Για την Επιτροπή  Manuel MARIN  Αντιπρόεδρος  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 306 της 11. 11. 1988, σ. 2.  (3) ΕΕ αριθ. L 389 της 30. 12. 1989, σ. 44.